Document ID: /roh_data/filtered/fineweb-2-filterrobots_roh.jsonl.gz/43771

Ils plans oriunds prevesevan da construir a Savognin u a Cunter ina nova chascharia per radund 40 milliuns francs. Ussa duaja però mo pli dar ina sanaziun da la chascharia existenta a Savognin per bun 2.,7 milliuns francs.
Sco quai che Luzi Steier, il president da la societad da chascharia Savognin e conturn ha ditg, vegnia il mument anc discutà tge che duai tut vegnir sanà. In punct central saja d’installar in indriz che schubregia l’aua tschuffa, per correspunder a las normas da igiena europeicas.
La chascharia a Savognin è en il possess dals purs dal Surses. Els dattan a fit las localitads a la Mifroma, ch’è ina filiala da la Migros.